
[bookmark: _Toc126333947]	Pirkimo sąlygų 3 priedas „Techninė specifikacija“
NEKILNOJAMOJO IR KITO TURTO RINKOS VERTĖS NUSTATYMO IR RINKOS VERTĖS PATIKSLINIMO BEI ATASKAITŲ PARENGIMO PASLAUGŲ PIRKIMO 
TECHNINĖ SPECIFIKACIJA

1. Pirkimo objektas – Nekilnojamojo ir kito turto rinkos vertės nustatymo ir rinkos vertės patikslinimo bei ataskaitų parengimo paslaugų pirkimas. 
2. Turto vertinimas turi būti atliktas vadovaujantis Lietuvos Respublikos privalomojo turto ir verslo vertinimo įstatymu ir kitais teisės aktų reikalavimais.
3. Paslaugų teikimo tvarka:
3.1. [bookmark: part_f235d25382fd4ce49a0eadb1e6d675fd]turto vertinimas pradedamas gavus užsakovo prašymą (el. paštu) nustatyti turto vertę, tikslus vertinamų objektų sąrašas bus pateikiamas tiekėjui pateikiant užsakymą;
3.2. turto objektų apžiūra atliekama Rokiškio r. sav. teritorijoje prieš tai iš anksto suderinus apžiūros laiką su užsakovo atstovais;
3.3. atlikus turto vertinimą, turto vertinimo ataskaita turi būti parengta vadovaujantis Lietuvos Respublikos privalomojo turto ir verslo įstatymo 7 straipsniu;
3.4. vertinimo ataskaita turi būti parengta ne vėliau kaip per 10 (dešimt) darbo dienų nuo užsakymo (el. paštu) pateikimo dienos ir ne vėliau kaip kitą darbo dieną nuo vertinimo ataskaitos parengimo dienos turi būti pateikia į vertinimo ataskaitų informacinę sistemą vertinimo ataskaitų informacinės sistemos valdytojo (toliau – valdytojas) nustatyta tvarka bei informuojant apie tai užsakovą. Į šį terminą yra įskaičiuojamas laikas skirtas objekto apžiūrai;
3.5. Tiekėjas privalės apžiūrėti visus užsakovo turto objektus ir nurodyti atskiras kiekvieno objekto apskaičiuotas rinkos vertes;
3.6. turto vertinimo ataskaitai suteikti, ne trumpesnį nei 12 (dvylika) mėnesių nuo paslaugų suteikimo priėmimo-perdavimo akto pasirašymo dienos, garantinį laikotarpį;
4. Tiekėjas turi pateikti atliktų paslaugų aktus perkančiosios organizacijos atsakingam specialistui ir jam priėmus paslaugas, pateikti perkančiajai organizacijai sąskaitą faktūrą SABIS sistemoje.

